মঞ্জুম্মেল বয়েজ
মঞ্জুম্মেল বয়েজ চিদাম্বরম রচিত ও পরিচালিত ২০২৪ সালের ভারতীয় মালয়ালম ভাষার সারভাইভাল থ্রিলার চলচ্চিত্র। পারাভা ফিল্মসের ব্যানারে ছবিটি প্রযোজনা করেছেন সৌবিন শাহির, বাবু শাহির ও শন অ্যান্টনি। চলচ্চিত্রটিতে অভিনয় করেছেন সৌবিন শাহির, শ্রীনাথ ভাসি, বালু ভার্গিস, গণপতি এস. পোডুভাল, লাল জুনিয়র, দীপক পরম্বোল, অভিরাম রাধাকৃষ্ণন, অরুণ কুরিয়ান, খালিদ রহমান এবং শেবিন বেনসন। ছবিটি ২০০৬ সালের একটি সত্য ঘটনা অবলম্বনে নির্মিত। চলচ্চিত্রটি কোচির নিকটবর্তী মঞ্জুমেল নামে একটি ছোট্ট শহর থেকে আসা একদল বন্ধুকে অনুসরণ করে, যারা কোড়াইকানালে ছুটি কাটানোর সিদ্ধান্ত নেয়, তখন তাদের মধ্যে একজন গুনা গুহায় আটকা পড়ে এবং তারা যথেষ্ট ক্ষতিগ্রস্ত হয়। চলচ্চিত্রটি ২০২৪ সালের ২২শে ফেব্রুয়ারি কেরল এবং তামিলনাড়ুর প্রেক্ষাগৃহে মুক্তি পায় এবং সমালোচকদের থেকে ভূয়সী প্রশংসা লাভ করে। এটি মালয়ালম চলচ্চিত্র শিল্পের প্রথম চলচ্চিত্র হিসেবে ২০০ কোটি টাকারও বেশি আয় করে এবং বেশ কয়েকটি বক্স অফিসে রেকর্ড গড়ে, যা ২০১৮ ছবির রেকর্ড ভেঙে সর্বকালের সর্বোচ্চ আয়কারী মালায়ালাম চলচ্চিত্র হয়ে ওঠে। এটি ২০২৪ সালের সর্বাধিক উপার্জনকারী মালয়ালম চলচ্চিত্র এবং ২০২৪ সালের সর্বাধিক উপার্জনকারী ভারতীয় চলচ্চিত্রগুলোর মধ্যে একটি হিসেবে স্থান অর্জন করেছে।